**ZMLUVA O ZDRUŽENEJ DODÁVKE ELEKTRINY**

uzavretá podľa zákona č. 251/2012 Z. z. o energetike a o zmene a doplnení niektorých zákonov,

podľa ustanovenia § 8 vyhlášky Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom a

v spojení s § 269 ods.2 zákona č. 513/1991 Zb. Obchodný zákonník v znení neskorších predpisov

(ďalej len „**Obchodný zákonník**“)

(ďalej len „**zmluva**“)

medzi zmluvnými stranami

Celý názov firmy, so sídlom ulica, číslo, PSČ, mesto, Slovenská republika, IČO: \_\_\_, zastúpená \_\_\_, zapísaná v obchodnom registri Okresného súdu \_\_\_, Oddiel: \_\_ Vložka č. \_\_, číslo účtu \_\_., kontaktná osoba: meno, email, telefónne číslo

(ďalej len „**odberateľ**“)

a

Celý názov firmy, so sídlom ulica, číslo, PSČ, mesto, Slovenská republika, IČO: \_\_\_, zastúpená \_\_\_, zapísaná v obchodnom registri Okresného súdu \_\_\_, Oddiel: \_\_ Vložka č. \_\_, číslo účtu \_\_., kontaktná osoba: meno, email, telefónne číslo

(ďalej len „**dodávateľ**“)

(ďalej spoločne ako „**zmluvné strany**“)

**Článok I.**

**Predmet zmluvy**

1. Predmetom tejto zmluvy je záväzok dodávateľa po dobu účinnosti tejto zmluvy:
2. dodávať elektrinu do odberných miest odberateľa špecifikovaných v neoddeliteľnej prílohe č. 1 tejto zmluvy (ďalej len „**príloha č. 1**“) (ďalej len „**odberné miesto**“) za podmienok dohodnutých v (i) tejto zmluve a (ii) v Rámcovej dohode uzavretej medzi zmluvnými stranami dňa ...................., a v rozsahu podľa (i) článku VIII bod 1 a (ii) podľa Všeobecných obchodných podmienkach vydávaných dodávateľom, ktorých znenie platné a účinné v deň podpisu tejto zmluvy tvorí neoddeliteľnú prílohou č. 2 tejto zmluvy (ďalej len „**príloha č. 2**“), (ďalej ako „**dodávka elektriny**“)
3. prevziať za odberateľa zodpovednosť za odchýlku za odberné miesto voči zúčtovateľovi odchýlok,
4. zabezpečiť pre odberateľa distribúciu elektriny a služby spojené s dodávkou elektriny (ďalej len „**distribučné služby**“)

 (ďalej aj ako „**predmet zmluvy**“)

1. Predmetom tejto zmluvy je tiež záväzok odberateľa dodanú elektrinu odobrať a zaplatiť za predmet zmluvy cenu špecifikovanú v článku IV. tejto zmluvy.

Článok II.

Dodávka elektriny

Dňom začatia plnenia predmetu tejto zmluvy je 01.01.2021. Stav príslušného meracieho zariadenia k tomuto okamžiku bude zaznamenávaný v písomnom protokole podpisovanom zástupcami oboch zmluvných strán.

Zmluvné strany sa dohodli na dodávke elektriny v predpokladanom množstve odvodenom od spotreby odberateľa v odbernom mieste za kalendárny rok predchádzajúci kalendárnemu roku, v ktorom bola uzatvorená táto zmluva. Predpokladané množstvo odberu elektriny počas zmluvného obdobia nie je záväzné, má informatívny charakter, ale odberateľ sa zaväzuje odobrať dohodnuté predpokladané množstvo elektrickej energie v rozsahu podľa prílohy č. 3 a v rámci flexibilného pásma +- 20 %.

Za elektrinu dodanú podľa tejto zmluvy je považovaná elektrina, ktorá prešla meradlom v odbernom mieste, v množstve, ktoré dodávateľovi poskytol prevádzkovateľ distribučnej sústavy (ďalej len „**PDS**“). Miestom odovzdania a prevzatia elektriny, v ktorých dochádza k prechodu vlastníckych práv, je elektromer a za dodanú a odobratú elektrinu je považovaná elektrina, ktorá prejde elektromerom.

Dodávateľ sa s údajmi o odberných miestach uvedených v prílohe č. 1 oboznámil a podpisom zmluvy potvrdzuje ich správnosť.

Každá zmena údajov odberných miest odberateľa v priebehu trvania zmluvy sa vykoná na základe písomného protokolu, ktorý bude obsahovať aktuálny zoznam odberných miest, podpísaného oboma zmluvnými stranami. Takýto protokol sa považuje za dodatok k zmluve.

V prípade neočakávaného prerušenia dodávky elektrickej energie do OM alebo v prípade havarijnej situácie odberateľ nahlási poruchu n na poruchovú službu PDS.

6.1 Kontaktné údaje poskytne dodávateľ elektrickej energie :............................................

1. PDS je povinný písomne informovať odberateľa o termíne plánovanej výmeny určeného meradla aspoň 15 dní vopred; to neplatí, ak odberateľ súhlasí s neskorším oznámením termínu plánovanej výmeny určeného meradla.
2. PDS pri výmene určeného meradla je povinný informovať odberateľa o stave odobratého množstva elektriny, a zároveň je povinný oznámiť stav určeného meradla pred výmenou a stav nového určeného meradla po výmene. Ak sa odberateľ nezúčastní výmeny určeného meradla, je PDS písomne informovať odberateľa o výmene, stave určeného meradla pred výmenou a stave nového určeného meradla po výmene a uskladniť demontované určené meradlo najmenej 60 dní z dôvodu umožnenia kontroly stavu určeného meradla odberateľom.
3. Dodávateľ poslednej inštancie dodáva elektrinu najviac počas troch mesiacov odberateľom elektriny, ktorí sú pripojení k sústave alebo sieti a ktorých dodávateľ stratil spôsobilosť dodávať elektrinu alebo dôjde k zastaveniu procesu zmeny dodávateľa elektriny, a zároveň ku dňu prerušenia dodávok elektriny nemajú zabezpečenú dodávku iným spôsobom.

Článok III.

Zodpovednosť za odchýlku

1. Dodávateľ má uzatvorenú zmluvu o zúčtovaní odchýlok so zúčtovateľom odchýlok zo dňa \_\_\_\_ (ďalej len „**zmluva o zúčtovaní**“). Dodávateľ dá pri podpise tejto zmluvy odberateľovi nahliadnuť do tejto zmluvy o zúčtovaní.
2. Dodávateľ vyhlasuje, že preberá zodpovednosť za odchýlku odberateľa v rozsahu ................. .
3. EIC kód bilančnej skupiny dodávateľa, ako subjektu zúčtovania odchýlky, je .................................

**Článok IV.**

Cena

1. Zmluvné strany sa dohodli na cene (ďalej len „**aditíve ceny**“) silovej elektriny a za dodávku elektriny podľa tejto zmluvy od dohodnutého dňa začiatku dodávky 01.01.2021 o 00:00 hod. a ďalej deň skončenia dodávky 31.12.2023 o 24:00 hod. (ďalej len „**obdobie**“).
2. Zmluvné strany sa dohodli, že cena za dodávku silovej elektriny bude upravovaná podľa prílohy č. 3.Súčasťou faktúry bude fakturácia za (i) dodávku elektriny, (ii) za distribučné služby v cenách príslušného PDS, (iii) platba za systémové služby a (iv) platby za prevádzkovanie systému, výlučne však v rozsahu schválenom pre obdobie dodávky Úradom pre reguláciu sieťových odvetví, a (v) odvod do Národného jadrového fondu určený osobitným predpisom.
3. Ceny uvedené v tejto zmluve sú cenami bez DPH a spotrebnej dane, k celkovej cene bude pripočítané DPH.

Článok V.

Platobné podmienky

Predmet zmluvy bude financovaný z rozpočtu odberateľa.

Finančné plnenie podľa zmluvy sa bude realizovať formou bezhotovostného platobného styku v mene euro na základe predloženej faktúry.

Faktúry musia mať všetky náležitosti daňového dokladu v zmysle zákona o dani z pridanej hodnoty v znení platnom ku dňu uskutočnenia zdaniteľného plnenia. Forma faktúr musí byť podľa voľby buď v elektronickom formáte, alebo v tlačenej forme.

1. V prípade vzniku chyby, alebo omylu pri fakturácii elektriny nesprávnym odpočtom, výpočtovou chybou a pod., majú odberateľ aj dodávateľ nárok na vyrovnanie nesprávne fakturovaných čiastok. Reklamácia musí byť uplatnená písomne bez zbytočného odkladu, najneskôr do 15. dní od doručenia faktúry.
2. Odberateľ je oprávnený k náhrade vzniknutej škody v prípade prerušenia dodávky elektriny zavinenej dodávateľom.
3. Odberateľ v odberných miestach maloodberu s ročným odpočtom (fakturačné obdobie 1 rok) sa zaväzuje za dodávku elektriny uhrádzať faktúry za opakované dodanie  elektrickej energie a distribučných služieb vrátane DPH, spotrebnej dane a distribučných poplatkov pravidelne 1x mesačne vo výške 100% predpokladaného mesačného odberu, so splatnosťou v 15. deň mesiaca dodávky. Dodávateľ je povinný faktúru za predchádzajúci mesiac doručiť odberateľovi najneskôr do 5. dňa v nasledujúcom mesiaci.
4. Za združenú dodávku elektriny u maloodberu bude odberateľ poskytovať zálohovú platbu elektriny. Vyúčtovanie maloodberu v príslušnom zmluvnom roku dodávateľ vykoná k 31. decembra. Dodávateľ vráti preplatok z vyúčtovacej faktúry odberateľovi bankovým prevodom na bankový účet odberateľa do 15 dní od vystavenia vyúčtovacej faktúry. Fakturačným obdobím pre dodávku elektriny do odberných miest podľa tejto zmluvy je obdobie uvedené v prílohe č. 3 tejto zmluvy.
5. Za združenú dodávku elektriny v danom mesiaci u veľkoodberu odberateľ nebude poskytovať zálohovú platbu. Dodávateľ vystaví faktúru na základe skutočne odobratého množstva elektriny v danom mesiaci v OM. Odpočet spotreby elektriny bude vykonaný bezodplatne po skončení kalendárneho mesiaca. Fakturačným obdobím je jeden kalendárny mesiac. Dodávateľ zabezpečí priebehové meranie dodávanej elektrickej energie a umožní odberateľovi bezplatný prístup k nameraným údajom v protokole /vo formáte/, ktorý umožní ich ďalšie elektronické spracovanie.
6. Odberateľ v odberných miestach u veľkoodberu s mesačným odpočtom (fakturačné obdobie 1 mesiac) sa zaväzuje za dodávku silovej elektriny uhrádzať faktúry za opakované dodanie tovaru a služieb vrátane DPH, spotrebnej dane a distribučných poplatkov a to na základe vyúčtovacej faktúry, za príslušný mesiac, ktorá je splatná do 60 dní od doručenia faktúr.
7. Všetky platby sa budú vykonávať bezhotovostne v peňažných ústavoch.

Článok VI.

Trvanie zmluvy

Táto zmluva je uzatvorená na dobu určitú, a to do 31.12.2023.

Túto zmluvu možno ukončiť pred uplynutím doby jej účinnosti:

1. dohodou obidvoch zmluvných strán;
2. výpoveďou odberateľa v prípade opakovaného neplnenia zmluvných povinností dodávateľom vyplývajúcich z tejto zmluvy. Výpovedná lehota je tri mesiace a začne plynúť prvým dňom kalendárneho mesiaca bezprostredne nasledujúcim po doručení výpovede druhej zmluvnej strane. Zmluvné strany sa dohodli, že túto zmluvu môže odberateľ vypovedať bez poplatku.
3. odstúpením od zmluvy odberateľom, ak dodávateľ opakovane zavinil neoprávnene obmedzenie alebo prerušenie distribúcie elektriny odberateľovi elektriny. Uvedené porušenie zmluvy sa bude považovať za podstatné porušenie zmluvy.
4. odstúpením od zmluvy dodávateľom, ak odberateľ opakovane nezaplatil faktúru ani po písomnej upomienke dodávateľa v lehote do 30 dní od doručenia upomienky.
5. okrem vyššie uvedených ustanovení každá zo zmluvných strán je oprávnená od zmluvy odstúpiť, ak bol na majetok druhej zmluvnej strany vyhlásený konkurz alebo povolená reštrukturalizácia, alebo ak bol návrh na vyhlásenie konkurzu zamietnutý pre nedostatok majetku, alebo ak druhá zmluvná strana vstúpila do likvidácie.

**Článok VII.**

**Doručovanie**

1. Doručením sa rozumie prijatie zásielky zmluvnou stranou, ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka s doručenkou sa považuje takisto deň,
2. v ktorom táto zmluvná strana j u odoprela prijať
3. ktorým márne uplynula odberná lehota pre jej vyzdvihnutie si na pošte alebo
4. v ktorý bola na nej zamestnancom pošty vyznačená poznámka, „že adresát sa odsťahoval“, „adresát je neznámy“ alebo iná poznámka, ktorá podľa poštového poriadku znamená nedoručiteľnosť zásielky.
5. Písomnosti doručované prostredníctvom faxu sa považujú za doručené momentom vytlačenia správy o ich úspešnom odoslaní. Písomnosti doručované v elektronickej podobe, ak nie je preukázaný skorší termín doručenia, sa považujú za doručené prvý pracovný deň nasledujúci po ich odoslaní, aj keď si ich druhá strana neprečítala.
6. Odberateľ a dodávateľ sú povinní navzájom si oznámiť zmenu adresy na doručovanie, čísla faxu a elektronickej adresy (e-mail) v lehote do 14 kalendárnych dní od ich zmeny. Ak odberateľ alebo dodávateľ v stanovenej lehote druhú stranu o zmene neinformuje, považuje sa doručenie písomností za riadne vykonané na poslednú známu adresu.

Článok VIII.

Záverečné ustanovenia

1. Zmluvné strany sa dohodli, že právny vzťah založený touto zmluvou sa riadi aj podmienkami dohodnutými v Rámcovej dohode a v prílohe č. 2. Zmluvné strany sa dohodli, že ustanovenia Rámcovej dohody a tejto zmluvy majú prednosť pred prílohou č. 2. Zmluvné strany sa dohodli, že v prípade rozporu ustanovení tejto zmluvy a ustanovení Rámcovej dohody prednosť majú ustanovenia Rámcovej dohody. Zmluvné strany sa dohodli, že práva a povinnosti, ktoré nie sú upravené touto zmluvou, prílohou č. 2 alebo Prevádzkovým poriadkom PDS sa spravujú Obchodným zákonníkom.
2. Túto zmluvu je možné meniť a dopĺňať iba písomnými dodatkami po súhlase oboch zmluvných strán. Všetky dodatky budú označené poradovými číslami a podpísané osobami oprávnenými konať vo veciach tejto zmluvy.
3. Táto zmluva nadobúda platnosť dňom jej podpísania obidvomi zmluvnými stranami a účinnosť nadobúda dňom začiatku dodávky elektriny v zmysle čl. IV. bod 4. tejto zmluvy, no nie skôr ako dňom zverejnenia podľa ustanovení § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s § 47a ods. 1 zákona č. 40/1964 Zb. Občianskeho zákonníka v znení neskorších predpisov.
4. Žiadna zo zmluvných strán nemôže bez predchádzajúceho písomného súhlasu druhej zmluvnej strany priamo alebo nepriamo meniť záväzkový vzťah založený touto zmluvou alebo postúpiť práva z tejto zmluvy ani postúpiť pohľadávky voči druhej strane vzniknuté zo zmluvy alebo na základe zmluvy.
5. Táto zmluva je vyhotovená v štyroch rovnopisoch, pričom každá odberateľ obdrží dve vyhotovenia a dodávateľ obdrží dve vyhotovenia.
6. Zmluvné strany vyhlasujú, že túto zmluvu uzatvárajú slobodne a vážne, že ich zmluvná voľnosť nie je obmedzená, že ustanovenia tejto zmluvy sú pre nich zrozumiteľné a určité, že zmluvu neuzatvárajú v omyle a následne po tom, čo si túto zmluvu prečítali a porozumeli jej obsahu, ju na znak súhlasu s celým jej obsahom podpisujú.
7. Neoddeliteľnými prílohami k tejto zmluve sú:

Príloha č. 1 – Zoznam odberných miest odberateľa

Príloha č. 2 – Všeobecné obchodné podmienky dodávateľa

Príloha č. 3 – Cena za dodávku silovej elektriny

Príloha č. 4 – Prevádzkový poriadok PDS

|  |  |
| --- | --- |
| V Bratislave, dňa \_\_ 2020 | V ....................... dňa \_\_ 2020 |
| **Hlavné mesto Slovenskej republiky Bratislava**Ing. arch. Matúš Valloprimátor |  |

**Príloha č. 3**

**Cena za dodávku silovej elektriny**

1. Cena za dodávku elektriny je stanovená na základe nákupu formou cenového indexu (indexovaný nákupu). Indexovaný nákup je nákup elektriny za priemernú cenu denných záverečných cien na burze PXE počas budúceho obdobia od 1.1.20XX do 30.9.20XX.
2. Zmluvné strany sa dohodli, že cena za dodávku silovej elektriny bude upravovaná podľa nasledujúceho vzorca:

**P**20XX **= PXEi + An €/MWh**

P20XX - výsledná predajná cena na roky 2021,2022, 2023;

PXEi - aritmetický priemer denných cien produktu SLOVAK BASE LOAD YEAR 20XX FUTURES (ročné základné pásmo) uvedených v oficiálnom kurzovom lístku zverejnenom na obchodnej platforme Power Exchange Central Europe PXE za obdobie od 1.1.20XX do 31.9.20XX (ďalej len „**indexovacie obdobie**“);

An - výška aditívu v €/MWh pre jednotlivé odberné miesta uvedené  bode 7 t. j. absolútny príplatok k referenčnej cene za produkt z pražskej energetickej burzy;

1. Výsledná predajná cena sa vypočíta po skončení indexovacieho obdobia na rok dopredu ako pomerný nákup každého obchodovateľného dňa na burze a výsledným aritmetickým priemerom ceny počas indexovacieho obdobia.
2. Cena elektrickej energie na rok 2021 sa urči v zmysle oficiálneho kurzového lístka na obchodnej platforme Power Exchange Central Europe PXE BASE LOAD YEAR FUTURES na rok 2021 s pripočítaním aditívu (An) dodávateľa pre jednotlivé odberné miesta. Dodávateľ sa zaväzuje, že nakúpiť požadované množstvo elektrickej energie na rok 2021 jednorazovo ešte v roku 2020.
3. Cena za dodávku elektriny dodávanej dodávateľom odberateľovi je v jednej tarife.
4. Zmluvné strany sa dohodli na výške aditívu t.j. ako absolútnom príplatku k referenčnej cene.

 (Z tabuľky sa vyberie aktuálny zmluvný rok a množstvo elektrickej energie v kWh – pre danú skupinu)

|  |  |  |
| --- | --- | --- |
| **Organizácia** | **Predpokladané množstvo spotreby elektriny (MWh)** |  |
| **01.01.2021 31.12.2021**  | **01.01.2022 31.12.2022** | **01.01.2023 31.12.2023** |  **P20XX výsledná predajná cena na rok** **€/MWh**  | **Výška aditívu Av €/MWh**  |
| Hlavné mesto SR + Organizácie (OM A)  | 15 609,43  | 15 609,43  | 15 609,43  |  |  |
| Hlavné mesto SR - Metro Bratislava a.s. (OM A) | 15,47 | 37,12 | 37,12 |  |  |
| Osvetlenie (OM B) | 20 000 | 20 000  | 20 000  |  |  |
| DPB (OM C) | 51 000,00 | 51 000,00 | 51 000,00 |  |  |
| OLO (OM D) | 1 150,00  | 1 150,00  | 1 150,00  |  |  |

.